**Grad Koprivnica**

**Javni poziv za razvoj kapaciteta organizacija civilnog društva u 2018. godini**

* **tehnička oprema, najam prostora**

Upute za prijavitelje

Rok za dostavu prijava: 15.12.2018., odnosno

do iskorištenja sredstava

**Sadržaj**

|  |  |  |
| --- | --- | --- |
| Točka 1. | * 1. Uvod………………………………………………………………
 | 2 |
|  | * 1. Cilj Javnog poziva i prioriteti za dodjelu sredstava ……………..
 | 2 |
|  | * 1. Planirani iznosi i ukupna vrijednost Javnog poziva .....................
 | 2 |
|  | * 1. Objašnjenje pojmova …..………………………………………..
 | 3 |
| Točka 2.  | 2.1. Prihvatljivi prijavitelji ………………........................................... | 4 |
|  | 2.2. Prihvatljivi i neprihvatljivi troškovi .............................................. | 4 |
| Točka 3. | Dokumentacija za provedbu Javnog poziva …………………………. | 5 |
|  | 3.1. Kako se prijaviti ………………………………………………… | 5 |
|  | 3.2. Gdje poslati prijavu …………………………............................... | 6 |
| Točka 4. | 4.1. Kako do odgovora na pitanja…….…............................................ | 7 |
| Točka 5. | 5.1. Procjena prijava, donošenje odluke o dodjeli sredstava i ugovaranje…………………………………………………… ……… | 7 |
|  | 5.2. Procjena prijava u odnosu na propisane uvjete Javnog poziva…... | 7 |
|  | 5.3. Ocjenjivanje prijava koje su zadovoljile propisane uvjete Javnog poziva…………………………………………………………………. | 8 |
|  | 5.4. Obavijest o donesenoj odluci o dodjeli financijskih sredstava……  | 8 |
|  | 5.5. Podnošenje prigovora…………………………………………….. | 8 |
|  | 5.6. Sklapanje ugovora ……………………………………………….. | 8 |
|  | 5.7. Modeli plaćanja…………………………………………………... | 8 |
| Točka 6. | 6.1. Praćenje provedbe odobrenih i sufinanciranih programa/ projekata. | 8 |
| Točka 7. | 7.1. Izvještavanje……………………………………………………... | 9 |
| Točka 8.  | Indikativni kalendar postupka Javnog poziva………………………… | 9 |

**Točka 1.**

* 1. **Uvod**

Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16) i točke 3. Odluke o raspisivanju Javnog poziva za razvoj kapaciteta organizacija civilnog društva u 2018. godini – tehnička oprema, najam prostora, privremeni pročelnik Upravnog odjela za društvene djelatnosti Grada Koprivnice, raspisao je Javni poziv za razvoj kapaciteta organizacija civilnog društva u 2018. godini – tehnička oprema, najam prostora u svrhu potpore razvoja civilnog društva kao važnog sektora izražavanja interesa i podmirenja potreba građana. Grad Koprivnica prepoznao je potrebu organizacija civilnog društva za podmirenjem troškova najma prostora i najma tehničke opreme za programe/projekte koje provode.

U Proračunu Grada Koprivnice za 2018. godinu u ovu su svrhu planirana sredstva u iznosu od 32.000,00 kn za najam prostora i 30.000,00 kn u naravi tehničke opreme, a programe/projekte mogu prijaviti organizacije civilnog društva upisane u odgovarajući registar, registar neprofitnih organizacija prema uvjetima koji su navedeni u točki 2. ovih Uputa za prijavitelje, koje djeluju na području Grada Koprivnice, za programe/projekte koji se provode za opće dobro.

**1.2. Cilj Javnog poziva i prioritetna područja za dodjelu sredstava**

Cilj Javnog poziva je jačanje kapaciteta organizacija civilnog društva sufinanciranjem troškova najma prostora i najma tehničke opreme u svrhu doprinosa kvalitetnijeg rada organizacija civilnog društva, te se omogućuje održivost i stabilnost provođenja programa/projekata organizacija civilnog društva za poboljšanje kvalitete života građana Grada Koprivnice.

Prioritet dodjele sredstava imati će one organizacije civilnog društva koje u Gradu Koprivnici imaju dugogodišnje iskustvo provedbe programa/projekata, kontinuirano su medijski popraćeni, kroz svoje aktivnosti obuhvaćaju veći broj građana i njihovi programi/projekti doprinose općem dobru u zajednici.

Organizacije civilnog društva sukladno ovom Javnom pozivu mogu podnijeti prijavu za sljedeća prioritetna područja:

* Prioritetno područje 1 – Najam prostora u kojem organizacija civilnog društva djeluje stalno ili povremeno
* Prioritetno područje 2 – Najam tehničke opreme

**1.3. Planirani iznosi i ukupna vrijednost Javnog poziva**

Ukupna planirana vrijednost ovog Javnog poziva je 32.000,00 kuna koje se dodjeljuju za Prioritetno područje 1 – Najam prostora u kojem organizacija civilnog društva djeluje stalno ili povremeno, te 30.000,00 kn koje se dodjeljuju u naravi za Prioritetno područje 2 – Najam tehničke opreme.

**Najmanji iznos** financijskih sredstava za Prioritetno područje 1, koji se može prijaviti i ugovoriti po pojedinoj prijavi je 1.000,00 kn, a **najveći iznos** po pojedinoj prijavi je 5.000,00 kuna.

Prijave se mogu sufinancirati u postotku od 10% do 90% iznosa ukupnih prihvatljivih troškova programa/projekta.

Za Prioritetno područje 2 – Najam tehničke opreme organizacijama civilnog društva odobrava se u naravi tehnička oprema u vlasništvu Grada Koprivnice.

Okvirni broj planiranih sklopljenih ugovora je 15.

Grad Koprivnica zadržava pravo mijenjanja broja planiranih sklopljenih ugovora.

**1.4. Objašnjenje pojmova**

**Projekt**

Projekt, u smislu ovog Javnog poziva, je skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

**Program**

Program, u smislu ovog Javnog poziva, je kontinuirani proces koji se u načelu izvodi u dužem vremenskom razdoblju kroz niz različitih aktivnosti čiji su struktura i trajanje fleksibilniji. Može biti jednogodišnji i višegodišnji.

**Jednodnevne i višednevne manifestacije**

Jednodnevne i višednevne manifestacije, u smislu ovog Javnog poziva, su aktivnosti koje provode organizacije civilnog društva s ciljem davanja dodatne ponude na području Grada i razvoja Grada općenito. Mogu biti sportske, kulturne, zabavne, socijalne, humanitarne, gastronomske i druge.

**Građanska inicijativa**

Građanska inicijativa, u smislu ovog Javnog poziva, je skup aktivnosti koje s ciljem rješavanja uočenog problema na dijelu ili ciljem rješavanja uočenog problema na dijelu ili cijelom području Grada osmisli i provodi organizacija civilnog društva, a koja je u pravilu humanitarnog karaktera, a cilj joj je podizanje razine kvalitete življenja u zajednici kroz poticanje aktivnog građanstva i korištenje lokalnih potencijala.

**Korisnici**

Direktni korisnik je osoba kojoj se pruža usluga, predstavlja proizvod, polaznik je radionice, predavanja ili tribine.

Indirektni korisnik je osoba koja je upoznata s programom/projektom, čula je ili čita o programu/projektu, a nije osoba kojoj se pruža usluga, predstavlja proizvod, nije polaznik radionice, predavanja ili tribine.

**Volonteri**

Volonter je osoba koja dobrovoljno i organizirano, bez financijske naknade ili naknade u naravi, pruža svoje usluge onima kojima su neophodne.

**Ciljevi**

Ciljevi su krajnje točke prema kojima su usmjerene aktivnosti, odnosno, odredišne točke do kojih želimo doći.

Kratkoročni ciljevi – postižu se npr. nakon jedne ili nekoliko radionica.

Dugoročni ciljevi – postižu se npr. nakon završetka programa/projekta, a često i nakon nekoliko godina.

**Rezultati**

Rezultati su mjerljivi proizvodi/usluge/događaji koji nastaju nakon provedenih aktivnosti. Rezultati ispunjavaju ciljeve i svrhu programa/projekta.

**Proračun**

 Proračun u smislu ovog Javnog poziva je plan prihoda i rashoda za 2018. godinu, tj. prijavitelj na ovaj Javni poziv planira prihode i rashode za prijavljeni program/projekt. Prihodi – koliko će se financijskih sredstava i na koji način prikupiti u 2018. godini. Rashodi – koliko će se financijskih sredstava potrošiti u 2018. godini i za koju namjenu.

**Blagajničko izvješće**

 Blagajničko izvješće vode organizacije civilnog društva koje financijsko poslovanje vode gotovinskim uplatama i isplatama. Blagajničko izvješće vodi se radi evidentiranja gotovinskih uplata i isplata po mjesecima. Isprave blagajničkog izvješća su blagajnička uplatnica koju ispostavlja blagajnik organizacije civilnog društva kada prima novac i blagajnička isplatnica koju ispostavlja blagajnik organizacije civilnog društva kada isplaćuje gotovinu.

**Točka 2.**

**2.1. Prihvatljivi prijavitelji**

**Prihvatljivi prijavitelji su organizacije civilnog društva koje ispunjavaju sljedeće uvjete:**

1. upisani su u Registar neprofitnih organizacija,
2. upisani su u odgovarajući Registar, odnosno registrirani su kao udruge, zaklade, ili druge pravne osobe čija temeljna svrha nije stjecanje dobiti,
3. svojim statutom su se opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i Zakonom,
4. prijava na Javni poziv bude ocijenjena kao značajna za razvoj civilnog društva i zadovoljava javne potrebe Grada definirane razvojnim i strateškim dokumentima,
5. uredno su ispunili obveze iz svih prethodno sklopljenih ugovora o financiranju iz proračuna Grada i drugih javnih izvora zaključno s 2017. godinom,
6. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Grada Koprivnice,
7. protiv osobe ovlaštene za zastupanje ne vodi se kazneni postupak i nije pravomoćno osuđena za prekršaje ili kaznena djela definirana Uredbom,
8. općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
9. ima utvrđen način javnog objavljivanja programskog i financijskog izvješća o radu za proteklu godinu,
10. ima zadovoljavajuće organizacijske kapacitete i ljudske resurse za provedbu prijave,
11. uredno predaje sva izvješća Gradu i drugim institucijama.

**2.2. Prihvatljivi i neprihvatljivi troškovi**

**Prihvatljivi troškovi?**

Sufinancirati će se troškovi najma prostora u kojem organizacija civilnog društva djeluje povremeno ili stalno za troškove koji su nastali od 1. siječnja 2018. do 31. prosinca 2018. godine i troškovi najma tehničke opreme u vlasništvu Grada Koprivnice,.

**Prihvatljivi troškovi najma prostora i troškovi najma tehničke opreme** moraju se odnositi isključivo na provedbe prijave programa/projekta, odnosno njihovih aktivnosti.

Odobrena financijska sredstva za troškove najma prostora organizacija civilnog društva dužna je utrošiti isključivo za realizaciju programa/projekta utvrđenog Proračunom i Ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa/projekta utvrđenog ugovorom. Svako odstupanje od Proračuna bez odobrenja Upravnog odjela za društvene djelatnosti Grada Koprivnice smatrat će se nenamjenskim trošenjem sredstava.

**Neprihvatljivi troškovi su:**

1. neprihvatljivi su svi troškovi koji se ne odnose na troškove najma prostora i najma tehničke opreme u vlasništvu Grada Koprivnice.

**Prednost u financiranju prijave ostvaruju organizacije civilnog društva** koje zadovoljavaju osnovne uvjete za dodjelu sredstava:

1. program/projekt koji ostvari minimalno 50% ocjene prema Obrascu ocjene kvalitete
2. proračun programa/projekta temelji se na realnim i stvarnim cijenama
3. program/projekt dio je jednog od prioritetnih područja iz točke 1., podtočke 1.2. ovih Uputa za prijavitelje,
4. da organizacija civilnog društva koja provodi program/projekt djeluje na području Grada Koprivnice,
5. da program/projekt zadovoljava potrebe građana i javne potrebe od interesa Grada Koprivnice,
6. da troškovi najma prostora i najma tehničke opreme prijavljenog programa/projekta nisu sufinancirani u okviru zajednica udruga Grada Koprivnice,
7. da troškovi najma prostora i najma tehničke opreme prijavljenog programa/projekta nisu na drugi način sufinancirani iz Proračuna Grada Koprivnice za tekuću godinu ili iz drugih javnih izvora.

**Točka 3.**

**Dokumentacija za provedbu Javnog poziva obuhvaća:**

1. odluku Javnog poziva
2. tekst Javnog poziva,
3. upute za prijavitelje,
4. obrasce za prijavu,
5. obrazac ocjene kvalitete,
6. obrazac za provedbu programa/projekata i izvještavanje.

Obrasci za prijavu iz stavka 1., podtočke 4. ove točke su:

4.1. obrazac opisa prijave,

4.2. obrazac proračuna,

4.3. obrazac izjave o nepostojanju dvostrukog financiranja,

4.4. zahtjev za korištenje tehničke opreme,

4.6. popis priloga – popis obrazaca i svih ostalih dokumenata

Obrasci za provedbu prijave i izvještavanje stavka 1., podtočke 6. ove točke, su:

6.1. obrazac ugovora o financiranju,

6.2. obrazac opisnog izvještaja provedbe,

6.3. obrazac financijskog izvještaja provedbe programa ili projekta,

6.4. zahtjev za isplatom sredstava.

**3.1. Kako se prijaviti**

**Dokumentacija koja mora biti priložena uz prijavu na Javni poziv**

* Za Prioritetno područje 1 - Najam prostora u kojem organizacija civilnog društva djeluje stalno ili povremeno sadrži sljedeće dokumente:
1. Obrazac opisa prijave
2. Obrazac proračuna
3. Obrazac izjave o nepostojanju dvostrukog financiranja
4. Uvjerenje o nekažnjavanju (kopija)
5. Potvrda Porezne uprave o nepostojanju duga (kopija)
6. Popis priloga
* Prioritetno područje 2 – Najam tehničke opreme sadrži sljedeći dokument:
1. Zahtjev za korištenje tehničke opreme (minimalno 15 dana prije korištenja)

Dokumentacija koja se prilaže uz prijavu na Javni poziv ispunjava se na hrvatskom jeziku, mora sadržavati sve podatke koji se traže **(što znači da je potrebno obrasce ispuniti u cijelosti!)** i **mora biti ispunjena na računalu**. Svi propisani obrasci trebaju biti **potpisani od strane osobe ovlaštene za zastupanje te ovjereni**.

Nepotpuni obrasci neće biti uzeti u razmatranje. **Rukom ispisani obrasci neće biti uzeti u razmatranje**. Ukoliko Prijavni obrazac sadrži navedene nedostatke, prijava će se smatrati nevažećom.

Svi troškovi i zatražena financijska sredstva trebaju biti sukladni aktivnostima u opisnom obrascu prijave te planirani s realnim tržišnim cijenama.

Glavne točke i pitanja u obrascima NIJE DOZVOLJENO mijenjati, dodavati ili brisati.

Dozvoljeno je dodavati jedino potrebne redove i mjesta za nadopunu sadržaja, tj. teksta koji se odnosi na objašnjavanje točaka i pitanja u obrascima.

**3.2. Gdje poslati prijavu**

Dokumentaciju za prijavu na Javni poziv potrebno je poslati u papirnatom obliku (jedan izvornik) sukladno točki 3.1. ovisno o Prioritetnom području koje se prijavljuje.

Prijava u papirnatom obliku sadrži obvezne obrasce u potpunosti ispunjene, vlastoručno potpisane od strane osobe ovlaštene za zastupanje, i ovjerene službenim pečatom organizacije civilnog društva.

Prijavni obrasci mogu se zatražiti u Upravnom odjelu za društvene djelatnosti Grada Koprivnice, Zrinski trg 1/A, dvorišna zgrada, soba broj 4, i naći na web-stranici Grada Koprivnice [www.koprivnica.hr](http://www.koprivnica.hr).

Rok za prijavu na Javni poziv je 15.12.2018.g., odnosno do iskorištenja sredstava za Prioritetno područje 1 ovih Uputa za prijavitelje. Prijava je dostavljena u roku ako je na prijamnom štambilju vidljivo da je zaprimljena u pošti do kraja datuma koji je naznačen kao rok za prijavu na Javni poziv.

Sve prijave poslane izvan roka neće biti uzete u razmatranje.

Dokumentacija za prijavu na Javni poziv dostavlja se poštom ili osobno na adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48 000 Koprivnica**

**s naznakom: „Za natječaj – razvoj kapaciteta“**

**Prijedlozi se mogu slati do zaključno 15.12.2018. g., odnosno do iskorištenja sredstava za Prioritetno područje 1.**

**Prijave za Prioritetno područje 1 pristigle do 25. u mjesecu proći će proceduru prema utvrđenom kalendaru u točki 8. ovih Uputa za prijavitelje.**

**Prijave za Prioritetno područje 2 utvrđivati će se pojedinačno.**

**Točka 4.**

**4.1. Kako do odgovora na pitanja?**

**Kome se, kako i u kojem roku obratiti za dodatna pojašnjenja?**

Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: maja.ferlindes@koprivnica.hr ili osobno uz prethodni dogovor na broj telefona: 048/279-548 do 1.12.2018. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

**Točka 5.**

**5.1 Procjena prijava, donošenje odluke o dodjeli sredstava i ugovaranje**

Sve pristigle i zaprimljene prijave proći će kroz sljedeću proceduru:

1. Procjena prijava u odnosu na propisane uvjete Javnog poziva
2. Ocjenjivanje prijava koje su zadovoljile propisane uvjete Javnog poziva
3. Obavijest o donesenoj odluci o dodjeli financijskih sredstava
4. Ugovaranje

**5.2. Procjena prijava u odnosu na propisane uvjete Javnog poziva**

Prema kalendaru u točki 8. ovih Uputa za prijavitelje, Povjerenstvo za ocjenu ispunjavanja propisanih (formalnih) uvjeta Javnog poziva, Upravnog odjela za društvene djelatnosti Grada Koprivnice pristupit će postupku ocjene ispunjavanja propisanih uvjeta Javnog poziva za Prioritetno područje 1, dok će se prijave za Prioritetno područje 2 ocjenjivati pojedinačno po pristigloj prijavi, a sve sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16).

U postupku provjere ispunjavanja formalnih uvjeta Javnog poziva provjerava se:

* je li prijava dostavljena na pravi Javni poziv i u zadanom roku
* je li zatraženi iznos sredstava unutar financijskih pragova postavljenih u Javnom pozivu
* je li prijavitelj prihvatljiv sukladno ovim Uputama za prijavitelje
* jesu li dostavljeni, potpisani i ovjereni svi obvezni obrasci
* jesu li ispunjeni drugi formalni uvjeti sukladno ovim Uputama za prijavitelje

Razmatrat će se samo potpune, pravovremeno dostavljene prijave na propisanim obrascima, sa svim potrebnim prilozima u skladu s uvjetima Javnog poziva. Predsjednik/ca Povjerenstva za ocjenu ispunjavanja propisanih (formalnih) uvjeta Javnog poziva donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih uvjeta Javnog poziva.

Sve organizacije civilnog društva čije prijave budu odbijene iz razloga neispunjavanja propisanih uvjeta Javnog poziva, o toj činjenici biti će obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor.

**5.3. Ocjenjivanje prijava koje su zadovoljile propisane uvjete Javnog poziva**

Povjerenstvo za ocjenjivanje prijava pristiglih na ovaj Javni poziv razmatra i ocjenjuje prijave koje su ispunile formalne uvjete Javnog poziva sukladno kriterijima propisanim u Obrascu ocjene kvalitete prijave na ovaj Javni poziv, te daje prijedlog za odobravanje financijskih sredstava za programe/projekte, o kojem, uzimajući u obzir sve činjenice, daje neobvezujuće mišljenje Pročelnik Upravnog odjela za društvene djelatnosti.

Odluku o odobravanju financijskih sredstava za programe/projekte, po dostavljenom mišljenju Pročelnika Upravnog odjela za društvene djelatnosti donosi Gradonačelnik Grada Koprivnice.

**5.4. Obavijest o donesenoj odluci o dodjeli financijskih sredstava**

Nakon donošenja odluke o odobravanju financijskih sredstava za programe/projekte, Grad će javno objaviti rezultate Javnog poziva s podacima o organizacijama civilnog društva, programima/projektima kojima su odobrena sredstva i iznosima odobrenih sredstava financiranja.

Grad će, u roku od 8 dana od donošenja odluke o dodjeli financijskih sredstava obavijestiti organizacije civilnog društva čiji programi/projekti nisu prihvaćeni za financiranje o razlozima ne financiranja njihova programa/projekta uz navođenje ostvarene ocjene.

**5.5. Podnošenje prigovora**

Organizacije civilnog društva koje su nezadovoljne odlukom o dodjeli financijskih sredstava imaju pravo podnijeti prigovor. Prigovor se može podnijeti na postupak Javnog poziva, na odluku neispunjavanja propisanih uvjeta natječaja, na ocjenjivanje nekog kriterija s ocjenom 0 (ukoliko organizacija civilnog društva smatra da je u prijavi dostavila dovoljno argumenata za drugačije ocjenjivanje), na odluku o dodjeli financijskih sredstava ili visini dodijeljenih sredstava.

Prigovori se podnose Upravnom odjelu za društvene djelatnosti, a odgovor po prigovoru, uzimajući sve činjenice donosi isti.

Rok za donošenje odgovora po prigovoru je 8 dana od dana primitka prigovora.

**5.6. Sklapanje ugovora**

Sa svim organizacijama civilnog društva kojima su odobrena financijska sredstva Grad će sklopiti ugovor o sufinanciranju programa/projekata. Kod sufinanciranja programa/projekata Upravni odjel za društvene djelatnosti Grada Koprivnice može prethodno pregovarati o stavkama proračuna programa/projekta i aktivnostima u opisnom dijelu programa/projekta koje treba izmijeniti. Prilikom pregovaranja Grad će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada.

Ugovor se sastoji od općeg dijela koji sadrži opće uvjete za sve korisnike sufinanciranja u okviru Javnog poziva i posebnog dijela.

**5.7. Model plaćanja**

Odobrena sredstva za Prioritetno područje 1 organizaciji civilnog društva se isplaćuju u roku od 30 dana od dana potpisivanja Ugovora.

**Točka 6.**

* 1. **Praćenje provedbe odobrenih i sufinanciranih programa/projekata**

Grad će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa/projekata organizacija civilnog društva, sukladno Zakonu o udrugama (NN 74/14, 70/17), Zakonu o fiskalnoj odgovornosti (NN 139/10, 19/14), Zakonu o financijskom poslovanju i računovodstvu neprofitnih organizacija (NN 121/14), Uredbi (NN 26/15), Pravilniku o financiranju javnih potreba Grada Koprivnice (GGK 3/15, 3/16) i drugim pozitivnim propisima.

Kroz postupke praćenja će se razvijati partnerski odnos između Grada Koprivnice i organizacije civilnog društva kao provoditelja projektnih i programskih aktivnosti, a na temelju praćenja i vrednovanja rezultata pojedinačnih programa/projekata, u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Grad će vrednovati rezultate i učinke cjelokupnog Javnog poziva i planirati buduće aktivnosti u pojedinom prioritetnom području sufinanciranja. Praćenje će se vršiti na dva načina: odobravanjem opisnih i financijskih izvješća organizacija civilnog društva te kontrolom „na licu mjesta“ od strane službenika Upravnog odjela za društvene djelatnosti Grada Koprivnice, u prethodnom dogovoru s organizacijom civilnog društva.

**Točka 7.**

**7.1. Izvještavanje**

Organizacija civilnog društva po završetku programa/projekta, u roku od 30 dana, a najkasnije do 15. prosinca 2018. godine, dužna je dostaviti Obrazac opisnog izvještaja provedbe i Obrazac financijskog izvještaja provedbe programa/projekta koji su sastavni dio dokumentacije ovog Javnog poziva za Prioritetno područje 1, a za Prioritetno područje 2 dužna je dostaviti Obrazac opisnog izvještaja.

Uz opisna izvješća dostavljaju se popratni materijali kao što su isječci iz novina, video zapisi, fotografije i slično.

U financijskom izvještaju navode se cjelokupni troškovi programa/projekta, neovisno o tome iz kojeg su izvora sufinancirani, s naznakom koja sredstva sufinancira Grad. Obvezno se dostavljaju i dokazi o nastanku troška podmirenog iz sredstava Grada (R1 računi, ugovori o najmu prostora) te dokazi o plaćanju istih (preslike naloga o prijenosu, blagajnička izvješća s fotokopijom isplatnice, izvodi sa žiro računa).

**Točka 8. Indikativni kalendar postupka Javnog poziva**

|  |  |
| --- | --- |
| **Faze postupka Javnog poziva** | **Rok** |
| Rok za slanje prijava | 15.12.2018., odnosno do iskorištenja sredstava |
| Rok za slanje pitanja vezanih uz Javni poziv | 1.12.2018. |
| Rok za procjenu prijave koje su zadovoljile propisane uvjete Javnog poziva | do 25. svakog mjeseca počevši od 25.2.2018.g., do roka za slanje prijava |
| Rok za procjenu prijava Povjerenstva za ocjenjivanje | najkasnije 20 dana od dana procjene prijave koje su zadovoljile propisane uvjete Javnog poziva |
| Rok za objavu odluke o dodjeli financijskih sredstava i slanje obavijesti prijaviteljima | najkasnije 10 dana od dana procjene prijave Povjerenstva za ocjenjivanje |
| Rok za ugovaranje | Najkasnije 30 dana od dana objave odluke o dodjeli financijskih sredstava |